Heroien Panteoi Nazionala

Heroien Panteoi Nazionala () edo Heroien Panteoi Nazionala eta Andre Mariaren Jasokundearen Otoiztegia () Paraguaiko Asuncion hiriko erdigunean dagoen monumentua da, Palma eta Txile kaleen artean kokatua. Arte, kultura eta ondare-balio handiko altxor arkitektonikoa da.

 Historia 
1863ko urrian Francisco Solano López orduko Paraguaiko Errepublikako presidenteak Andre Mariaren Jasokundearen otoizlekua eraikitzea agindu zuen. Alejandro Ravizza italiar arkitektoak diseinatu zuen Giacomo Colombino eraikitzailearekin elkarlanean. Aliantza Hirukoitzaren Gerraren ondorioz, eraikina amaitu gabe geratu zen eta aldamioen gainean egon zen 70 urte baino gehiagoz. 1936an Chacoko gerra amaitu eta gutxira eraikitze-lanak bukatu zituzten eta urte bereko urriaren 12an zabaldu zuten presidentearen dekretuz Heroien Panteoi Nazionala bihurtzeko.

Elizako hierarkiaren eta Andre Mariarenganako jaieradunen presioak Andre Mariaren Jasokundearen otoizlekua berreskuratzera behartu zuen Félix Paiva 1937an, baina aldi berean Heroien Panteoi Nazionala izaten jarraitu zuen.

 Balio historiko eta kulturala 
Heroien Panteoi Nazionala Parisko Panteoiaren erreplika bat da.

Panteoia Paraguaiko aberriaren mausoleoa da. Bertan herrialdeko historiako hainbat heroien gorpuzkiak daude ehortzita, adibidez: Carlos Antonio López (lehen presidente konstituzionala), Francisco Solano López marexala, José Félix Estigarribia marexala (Boliviaren aurkako Chacoko gerrako heroia eta garailea) eta bere emaztea. Horrez gain, Acosta Ñuko Haur Martirien eta Soldadu Ezezagunen gorpuzkiak ere han lurperatuta daude.

 Heroien Eguna 
Urtero martxoaren 1ean Heroien Egun Nazionala () ospatzen du Paraguaik Francisco Solano López marexalaren omenez, egun horretan, 1870ean, Aliantza Hirukoitzaren Gerran eraila.

 Erreferentziak 

 Kanpo estekak 

Kategoria:Paraguaiko monumentuak
Kategoria:Hilerri nazionalak
Kategoria:Asunciongo eraikinak
Kategoria:1936an amaitutako eraikinak
Kategoria:Arkitektura neoklasikoa